Document ID: /roh_data/filtered/fineweb-2-filterrobots_roh.jsonl.gz/34119

Ils bigls a Ftan eran anc avant 50 onns plain vita: lavunzas che lavavan la vestgadira per l'entira famiglia, vatgas e nursas che gustavan l'aua frestga ed umens dal vitg che lavavan ils cuntels.
Per che tut quai na giaja betg en emblidanza, han abitants da Ftan gì il 2016 in'idea: els han manà giasts tras la vischnanca e preschentà ils bigls. Els han fatg inscripziuns che decleran la muntada dals bigls pli baud. Vitiers han ins schizunt fatg in filmin, ed en quel han ils abitants da Ftan inscenà co i era pli baud enturn ils bigls.
Marlis Caprez ha prendì nus sin in viadi tras il vitg e mussà a nus fotografias da pli baud.